ŠOK INTERVJU DECENIJE najomiljenijeg srpskog doktora: Sad je već i običnom svetu sva ova igra prilično ogoljena i ne verujem u ... | WebTribune\nсубота, 28 август, 2021\nТhе Nаtiоnаl Intеrеst: Ruskа pоdмоrničkа flота priprема lоšе vеsтi zа Sјеdinјеnе Držаvе\nŠOK INTERVJU DECENIJE najomiljenijeg srpskog doktora: Sad je već i običnom svetu sva ova igra prilično ogoljena i ne verujem u …\nNAJNOVIJA VEST: Rusi zaustavili azerbejdžanske trupe i izbacili ih iz Jermenije\nUDARNO: Rusija matirana – “Severni tok 2” zaustavljen\nPokušali da ga UHVATE U MAŠINU ali … Đoković o vakcinama: “Svako odlučuje za sebe”\n“Debakl kakav Amerika nije videla – Putin se sada smeje”\nOVAJ JE SIGURAN ZA … Primio pet doza vakcine, uhvatili ga prilikom šestog pokušaja …\nHome ŽIVOT ŠOK INTERVJU DECENIJE najomiljenijeg srpskog doktora: Sad je već i običnom svetu sva ova igra prilično ogoljena i ne verujem u …\nPosted date: август 28, 2021 In: ŽIVOT\nU Krizni štab sam ušao svesno, s namerom da dobijem prostor u medijima… U vreme zatvaranja ljudi su samo gledali televiziju, a meni je bilo važno da im pošaljem poruku da kovid nije tako strašan kao što ga predstavljaju\nU Vikipediji, toj internet enciklopediji pisanoj rukom manipulatora svešću, osnovanoj 2001. godine s pretenzijom da pored opšte informisanosti javnom mnjenju nametne tzv. mejnstrim mišljenje, prof. dr Branimir Nestorović je, između ostalog, predstavljen i ovako: „Nestorović je tokom pandemije kovida-19 u Srbiji postao poznat široj javnosti, a u svojim javnim nastupima je često iznosio neistine i lažne informacije.“\nSrećom, u Srbiji još preovladava zdrav razum koji Nestorovića pamti kao načelnika Službe pulmologije i alergologije Univerzitetske dečje klinike Tiršova, a potom i redovnog profesora Medicinskog fakulteta u Beogradu.\nZato, kad god se pomene ime srpskog pedijatra, pneumologa i alergologa koji je u poslednjih nekoliko decenija pomogao hiljadama i hiljadama dece, cela Srbija ima asocijaciju na narodnog lekara iz Obrenovca, čoveka koji svojim pristupom pacijentu ne leči samo telo već i dušu.\nČitav svoj radni vek bili ste u službi konvencionalne medicine. Onda ste napisali knjigu „Između dva sveta“ kojom tvrdite da lečenje zahteva uključivanje raznih vidova alternativne medicine u konvencionalnu. U kom ste trenutku to shvatili?Tokom dugogodišnje lekarske prakse često se dešavalo da naiđe neki pacijent kome klasična medicina ne može da pomogne, posebno kod malignih bolesti. Međutim, najbolji primer su duševne bolesti u kojima konvencionalna medicina može samo da smiri pacijenta i ništa više od toga. Vremenom je broj takvih slučajeva rastao, a onda sam doživeo i neka lična iskustva iz kojih sam shvatio da ne može sve da se leči lekovima i operacijama, da tu ima još „nešto“. Ali sam kao i većina lekara još uvek govorio da je homeopatija glupost. A onda sam u Nemačkoj posetio neke centre za homeopatiju, upoznao tamošnja dostignuća i, jednostavno, od nevernika postao vernik. I tako sam stigao do koncepta integrativne medicine koji je zastupljen u celom svetu, gde se primenjuje sve što može da pomogne pacijentu.\nSvakako, konvencionalnu medicinu treba primenjivati gde god je efikasna, znači, ako čoveku pukne slepo crevo, on neće ići kod homeopate nego kod hirurga. Kad kažemo alternativna medicina, nije to nikakva druga medicina. Ne. Sve je to medicina, samo nije ova zapadna, na koju mislimo kad kažemo konvencionalna medicina, nego su to sve druge oblasti medicine koje se hiljadama godina koriste na Istoku. I ajurvedska, i kineska, i mnoge druge.\nU suštini, vi osnovne postulate integrativne medicine zasnivate na velikom Teslinom otkriću da na regeneraciju ćelija utiču različite frekvencije, odnosno da svaki oboleli deo tela možemo da lečimo strujom odgovarajuće frekvencije. Šta su prednosti takvog lečenja?\nI u konvencionalnoj medicini već se koriste strujne frekvencije za regeneraciju ćelija, jer su još davni eksperimenti na životinjama, konkretno na daždevnjaku, pokazali da različite struje mogu da dovedu do regeneracije različitih delova tela.\nNaše je samo da pronađemo način kako da obolelim ćelijama prenesemo informaciju. A ćelije znaju šta treba da urade, kako da se podele u bilo koju ćeliju, mi samo treba da im damo informaciju u šta želimo da se one podele, da im damo instrukciju.\nJa to studentima na predavanjima upoređujem s kompjuterom koji, na primer, ima operativni sistem vindous od osam gigabajta, pa kad mu se ubaci samo mali virus od nekoliko kilobajta, potrebno je da mu se potpuno promeni operativni sistem rada.\nTesla je intuitivno znao da primena tih struja ima dobar efekat na organizam. U svojim zabeleškama on je pisao da se telo ponaša kao masa kondenzatora i provodnika, i da u stvari te njegove visokofrekventne struje praktično mogu da pomognu isceljenju. Postoje i crteži koji objašnjavaju kako je lečio neke ljude, pa čak i bogataše koje je ubeđivao da finansiraju te njegove projekte. Nažalost, nije naišao na razumevanje, o čemu svedoči i pismo DŽ. P. Morganu kada ga moli da pomogne njegovo istraživanje koje je ostalo bez odgovora. Tesla je 1896. na čuvenom elektrofiziološkom kongresu, koji je on osnovao, prikazao svoju laboratoriju, lečenje raka visokofrekventnim strujama, i zanimljivo je da posle sto i nešto godina mi ponovo sad otkrivamo isto jer ne znamo sve detalje o tome.\nPostoji li otpor naše oficijelne medicine vašim pregovorima s naučnicima medicinskog Instituta „Metatron“ iz Omska da u Beogradu osnujete Institut za integrativnu medicinu i da li se kod nas već primenjuju neke od metoda ovakvog lečenja?\nPrimenjuje se ponešto, uglavnom po privatnim ordinacijama, dosta fragmentovano i neorganizovano.\nMeđutim, da bi ta vrsta lečenja ljudi uopšte mogla da zaživi, potrebno je razumeti princip na kome se zasniva, a koji je veoma jednostavan: čovek je naelektrisan organizam i ima neku svoju frekvenciju, kao što je imaju i svaki organ i svaka ćelija. Pri tome, maligne ćelije imaju 10 do 20 milivolti naelektrisanja a zdrave ćelije 100 milivolti.\nZato različita naelektrisanja zahtevaju različite frekvencije. Teorijski nije teško shvatiti princip – kao što čovek može određenom frekvencijom da razbije čašu ili stomatolozi ultrazvukom da razbiju kamenac na zubima, tako određenom frekvencijom možemo da isceljujemo i bolesne delove tela, a da to drugim organima ništa ne škodi.\nProblem je praktične prirode, jer treba izmeriti sve te frekvence. Jedan Francuz, profesor, izmerio je čak 1.222 frekvencije malignih ćelija kod raznih tumora. Neophodno je da se tačno zna koja frekvenca menja stanje.\nNaučnici Instituta „Metatron“ najdalje su otišli u dijagnostici i ja sam bio u pregovorima s pokojnim profesorom Garjajevim, koji je, nažalost, umro onaj dan kad smo potpisivali predlog i peticiju da mu se za izuzetna naučna dostignuća dodeli Nobelova nagrada.\nVerujem da će ruski ambasador u Srbiji, NJegova ekselencija Aleksandar Bocan-Harčenko svojim autoritetom kod oficijelnih ruskih vlasti izdejstvovati da i mi u Beogradu osnujemo samostalan Institut u kome bi nam Rusi pomagali, jer mi imamo i naučni i stručni kadar koji sve to može da iznese, a srećom i dosta mladih lekara koji su zainteresovani za ovaj projekat.\nZAPANJUJUĆE TVRDNJE BRANIMIRA NESTOROVIĆA: Nisu završene studije o vakcinama na miševima, a daju ljudima – Ja to ne bih primio …\nZnam da je moja ideja preambiciozna, i znam da je otpor veći među onima koji se već bave nekom granom integrativne medicine, i doživljavaju to kao ugrožavanje svoje pozicije, nego u oficijelnoj medicini. Inače, poznato je da sve što je novo nailazi na otpor. Uostalom, nije lako lekaru, stručnjaku koji je u nešto uložio 20, 30 godina učenja i rada, doći i reći da to što radi i nije prava stvar, i da sad treba da prihvati neke sasvim druge metode koje su mu nepoznate. Ali bez izazova i rizika nema ni napretka.\nOsim svojim javno izrečenim stavom o „običnom“ virusu korona u Kriznom štabu, javnost ste nedavno uzbunili i izjavom o štetnosti preterane upotrebe antibiotika. Zbog čega antibiotike smatrate štetnim, i šta može da ih zameni?\nMi već sada, tako kažu ovi u svetu, ulazimo u postantibiotsku fazu. Poslednji antibiotik je sintetisan 2012, ali nijedan novi antibiotik ne obećava. I ta ispoljena, nekritička primena antibiotika ima dvostruki štetni efekat.\nPrvi je ubijanje crevne flore, a čovek u crevima ima do tri kilograma bakterija koje su izuzetno korisne za naš organizam i pomažu našem imunitetu. Ali i posle najobičnijeg antibiotika treba tri do šest meseci da se crevna flora obnovi, što ne može da se postigne probioticima koji su flaster i posle samo nekoliko dana se izluče iz organizma. A kad uništiš crevnu floru, imunitet pada.\nUpotreba antibiotika ima mnogo neželjenih efekata i u vreme kovida davani su nekritički iako to izaziva poremećaj ponašanja, zapaljenje nerava, oštećenje brojnih organa, a cefalosporini su vrlo toksični za bubrege. Ne kažem da antibiotike ne treba davati nego da treba biti veoma obazriv, i treba ih davati kad se dokaže da neko ima bakterijsku infekciju. A respiratorne infekcije su sve virusne i antibiotici tu ne pomažu.\nS druge strane, u svetu postoji vrlo mnogo prirodnih antibiotika, a licin iz belog luka je najjači antibiotik što postoji. I sve začinsko bilje su antibiotici, a pošto biljke žive na zemlji čak 780 miliona godina, meni je smešno da to treba dokazivati. Koren je najvredniji deo biljke jer se u njemu sintetiše gomila antibiotika i svi ozbiljni lekovi se prave od korena.\nZatim, recimo, propolis je odličan antibiotik jer u sebi ima kombinaciju bakterija, i praktično nema bakterije koja je rezistentna na njega. Postoje i defanzini, to su molekuli koji deluju na viruse, prema tome imamo mnogo prirodnih alternativa, ali mi to ne učimo na fakultetu.\nPa, čime su se ljudi lečili pre Fleminga za čiji smo antibiotik saznali tek 1941? Slažem se s Rudolfom Štajnerom, koji je rekao da je priroda dala bolesti, ali i lekove. Znam da to nije korisno za farmaceutsku industriju, jer njen cilj nije samo lečenje nego i zarada. Ivermektin je, na primer, izvanredan antitumorski lek i u svetu su dosad urađene 63 studije o ovom leku, a sada u Londonu rade studiju o delovanju ivermektina na kovid, ali je suviše jeftin.\nZašto ste, uopšte, prihvatili učešće u Kriznom štabu kojim rukovodi dr Predrag Kon?\nKad su me pozvali u Krizni štab, znao sam da me zovu misleći da neću da lajem kad sam s njima. I bilo mi je jasno kako će sve to teći, jer sve ovo je već rađeno 2005. i 2009. kad smo imali svinjski grip.\nZnači, u Krizni štab sam ušao svesno, s namerom da dobijem prostor u medijima, jer jutjub i dan-danas skida sve moje priloge, kao i fejsbuk koji baš nema sreće s mojih 400 do 500 hiljada pratilaca koji sve to podele a oni ne mogu sve da kontrolišu. U vreme zatvaranja ljudi su samo gledali televiziju, a meni je bilo važno da im pošaljem poruku da kovid nije tako strašan kao što ga predstavljaju.\nI onda je došao trenutak kad sam morao da izađem jer nam je SZO davala naređenja koja je trebalo slepo da izvršavamo. Mada, na sajtu SZO ništa nije sporno, tamo do danas piše da nema ubedljivih dokaza da nošenje maske sprečava virus.\nPre dva meseca Majkl Rajan, njihov glavni naučnik je rekao – mi nikada zdravim ljudima nismo rekli da treba da nose maske kako se ne bi razboleli. To govori da iz SZO verovatno dolaze usmena, neformalna naređenja i onda krene ta, meni nesnosna i neetična, kampanja uterivanja straha ljudima kako će svi poumirati, kako će groblja biti tesna.\nMi, inače, ni najtežim bolesnicima ne govorimo da će umreti nego pokušavamo da ih smirimo obećanjem da ćemo pokušati sve što možemo da uradimo.\nAli moja glavna primedba je da smo loše lečili pacijente, jer izbacili smo hidroksihlorokin, a ivermektin čak nije bio ni u razmatranju. U prva tri meseca kada smo koristili hidroksihlorokin umrlo je 250 ljudi, a kasnije, kada je promenjen protokol, taj broj je bio višestruko veći. Voleo bih da mi neko kaže zašto smo mi od jula prestali da koristimo hidroksihlorokin, koji se prema naučnim studijama pokazao kao izuzetno efikasan lek. Ivermektin je efikasniji u preventivi, ali ni njega ne žele u protokolu lečenja.\nI tako sam i sam doprineo stvaranju animoziteta članova Kriznog štaba i njihovih ljudi prema sebi jer sam ušao u njihovu interesnu sferu. Ali većina naroda poštuje moje mišljenje i stavove, hoće da se slikaju sa mnom i časte me pićem u kafani, jer sad je već i „običnom svetu“ sva ova igra prilično ogoljena i ne verujem u mogućnost njenog daljeg produžavanja.\nPo Srbiji se već dva meseca uveliko održavaju svadbe, koncerti, ljudi odlaze na odmore. U mom Obrenovcu je bio vašar s toliko ljudi da to u životu nisam video. LJudi se zaželeli normalnog života. I kad oni sad kažu – dolazi delta varijanta, ja pitam odakle dolazi, a verujem da to pitaju čak i laici.\nSvedoci smo da su Australija i Island izloženi pravim fašističkim merama zatvaranja. Da li je pojačano medijsko zastrašivanje indijskim virusom najava da se i nama u Srbiji sprema isto? I kako virus uporno opstaje i na minus 20 i na plus 42 stepena?\nDosta ljudi mi se javlja iz Australije sa sličnim viđenjem stvari. Rekoše mi da u Sidneju sad vojska ide od kuće do kuće, teroriše ljude i sprovodi fašističke mere iako je zamenik direktora SZO Navaro još u oktobru rekao da zatvaranja nemaju nikakvu svrhu. I mi to sad znamo, i vidimo da je smrtnost bila manja tamo gde nije bilo mera nego tamo gde su uvedene.\nPa pošto mere nemaju nikakvu medicinsku svrhu, šta je to čemu virus služi kao paravan, a o čemu ja ne mogu da nagađam. Da li je to taj Veliki reset o kome se priča, ne znam, ali je čudno da neko piše knjige kojima nam najavljuje po tačkama šta će nam i kad raditi.\nČitao sam knjigu Klausa Švaba koja me mnogo podseća na Majn kampf i nije mi bilo prijatno, u kojoj je iznet ceo plan budućih događanja – o oduzimanju privatne svojine, o uvođenju minimalnog garantovanog prihoda, a neki elementi toga već postoje u Americi (nedeljno iz budžeta daju 600 dolara ljudima koji ne rade), iako je Ameriku već zahvatila hiperinflacija.\nU svakom slučaju, zveckanje oružjem je na pomolu jer Amerika se uverila da je simbiozu Rusije i Kine nemoguće slomiti, i zato je privremeno ostavila na miru Ruse a preusmerila se na Kinu. Putin je u svemu tome „udavača koju svi žele“ zato što bez Rusije niko ne može da pobedi u ovom sukobu. A Putin dugoročno sagledava geopolitičke interese i drži se neutralno, jer zna da prvim vakcinama, koje su proizvedene još 2017. godine, ističe rok, što i piše na njima.\nKako je moguće, doktore, da se unapred proizvede vakcina za neki nepoznat virus koji će tek doći?\nTo bi trebalo da objasni „Fajzer“, koji je godinu dana pre pojave virusa poručio nekoliko milijardi flašica za vakcinu.\nKuda to, onda, novi svetski poredak vodi postojeću civilizaciju?\nMislim da to ne znaju ni oni koji su sve isplanirali, nego samo Bog.\nSad se glavna bitka vodi na liniji – šta i kako dalje. Zato što, ako ostane ovako, a u celoj Evropi je odnos vakcinisanih i nevakcinisanih fifti–fifti i u tako neizvesnoj situaciji, s tendencijom porasta broja onih koji neće da se vakcinišu ni po koju cenu, mnogo vakcina bi moralo da se baci kao i 2009, kad je posle svinjskog gripa uništeno čak 147 miliona doza, od toga i određeni broj u Srbiji.\nSve u svemu, kao što je rekao jedan kanadski novinar, „živimo u najopasnijoj situaciji od Drugog svetskog rata“. Nažalost, mnogi još ne shvataju da je Treći svetski rat u toku, samo se umesto nuklearnim bojevim glavama vodi biološko-hemijskim oružjem, informacionim i ekonomskim sredstvima itd.\nVidite kako je odjednom pojačan pritisak na Srbiju oko Kosova, pa na Republiku Srpsku, na Srbe u Crnoj Gori. Sve je to bilo očekivano, i potrajaće.\nAli slušao sam intervju s nekim Amerikancem, stručnjakom za propale imperije koji je pratio uspon i pad 11 imperija, i zaključio da Zapadu nema spasa bez obzira šta planira.\nA u čuvenoj Gibonovoj knjizi Uspon i pad Rimskog carstva iz 17. veka postavljen je obrazac i za sve što se sada događa – nestanak patriotizma, društvena dekadencija na visokom nivou, prekomerno zaduživanje država. I kad sve to saberete i oduzmete, vidite da je to naša stvarnost i da velike imperije nisu opasne kad su na vrhuncu, nego kad propadaju.\nMože li, onda, iz praha ruševina da nastane nova, Teslijanska civilizacija duhovnosti koja, kako se priželjkuje, treba da obeleži treći milenijum?\nSigurno je jedno. Nastanak nove civilizacije značio bi potpunu promenu politike. Suštinski, to znači propast kapitalizma, a o tome niko ne sme da progovori. Jer kao što kaže jedan francuski profesor iz Strazbura, Teslina medicina košta koliko i struja. Znači, kad jednom konstruišeš aparat i nađeš odgovarajuće frekvence za svaki oboleli deo tela, to troši samo struju. A to znači gubitke celokupne svetske farmaceutske industrije.\nDrugo, ako je energija besplatna, cela ova priča o globalnom zagrevanju pada u vodu. Treće, Teslini interskalarni talasi putuju trenutno i celu infrastrukturu, počev od interneta, podrazumevaju nepotrebnom. Možete li da zamislite taj bežični prenos energije koji je Tesla otkrio, odnosno avion koji leti bez goriva jer dobija energiju sa zemlje, iz nekog Teslinog tornja!\nAmeričke vlasti su zato još 1917. srušile Teslin toranj na Long Ajlendu, laboratorija u Koloradu mu je izgorela, a poslednju je sam zapalio kada je shvatio šta je proizveo. Jednostavno, Tesline ideje podrazumevaju promenu kosmologije, shvatanja kako funkcioniše svemir, načina lečenja ljudi, dobijanja besplatne energije.\nTo bi dalje značilo blagostanje za celo čovečanstvo, što nikako nije u interesu vladarima sveta!?\nU suštini, to je čista antikapitalistička ideja, i znači da sebični i gramzivi kapitalizam mora da propadne jer više ne može da opstaje. Jer ideja solidarnosti je mnogo jača od interesa neke grupe ljudi, i zato su Kina, Rusija i druge solidarne zemlje najuspešnije.\nU tom smislu, sebični Bezos koji troši ogromnu količinu goriva da bi odleteo u svemir nije nikakav primer svetu, ali bi bio da rasproda svoje avione i vozi se biciklom.\nIli, Bila Gejtsa nazivaju filantropom, a on insistira da ljudi prime vakcine nepoznatog sadržaja i afirmiše depopulaciju.\nKad sam skoro bio na obrenovačkoj pijaci, žena mi prodaje krompir i kaže – je li doktore, ta gov.. rotšildska, dokle će? Ja zaprepašćen, pitam je otkud ona zna za Rotšilde, i shvatim da i običan narod zna ko su ti vladari sveta, znaju za tajne organizacije…\nOdjednom svi znaju sve. I svima je jasno da su ti isti ljudi pokrenuli nešto ogromno što mora da dovede do konačnog obračuna – mi ili oni. Nerešenog više neće biti, a trećeg nema. Oni su pokrenuli nešto ogromno, što će slomiti ili njih same, ili nas. A ja sam verujući čovek.\nLekari u Nici, navodno, odbili su da dalje vakcinišu ljude jer je prema podacima od vakcina preminulo čak 18.000 Francuza. Ako vakcina sadrži otrovni grafen oksid, koliko je opasna za teško obolele i stare ljude koje kod nas već pozivaju na treću vakcinaciju?\nZvaničan podatak Evropske agencije za lekove kaže da je 17.000 umrlih i 1,5 milion teških neželjenih reakcija na vakcine.\nGrafen je jedan opasan polimer ugljenika koji nikada dosad nije korišćen u vakcini. Grupa naučnika s fakulteta u Almeriji pronašla je grafen oksid u „Fajzerovoj“ vakcini i tada je nastala strahovita panika. Vest je odmah cenzurisana, profesor fizike dobio je otkaz na fakultetu koji se i zvanično ogradio od ovih istraživanja. A glasnogovornici „Fajzera“ su rezultate ovoga istraživanja odmah nazvali teorijom zavere, što je uobičajeno kad se neko suprotstavi mejnstrim mišljenju.\nTakođe je upitno zašto se u vakcini nalazi hidromagnetni gel, a imao sam prilike da vidim vakcinisane kojima se lepe spajalice i novčići za mesto vakcinisanja. Nije jasno ni ubacivanje ribonukleinske kiseline novim tehnologijama u „Fajzerove“ vakcine, pogotovo što je i sam autor izjavio da su mu nepoznati efekti.\nU svakom slučaju, poverenje ljudi generalno u farmaceutsku industriju i u koncept vakcine je narušen. Zvanična medicina uopšte ne prikazuje niti uzima u obzir fenomen da u Izraelu i Islandu s početkom vakcinacije raste broj slučajeva zaraženih. A u Engleskoj je sada 74 odsto vakcinisanih s dve doze, a trebalo bi da su potpuno zaštićeni. Direktor „Fajzera“ kaže da se on nada da će ova vakcina postati sezonska vakcina za grip i da će se primati jednom godišnje.\nHoće li roditelji u Srbiji pristati da njihova deca prime vakcine nepoznatog sadržaja a da pri tome za moguće posledice niko nije odgovoran?\nTa ideja vakcinisanja dece je suluda, jer deca su jedina populacija koja nije ugrožena.\nJoš pre nekoliko meseci jedan švedski profesor je objavio podatak da je u Švedskoj od 1,95 miliona dece, koliko ih ima, njih 18 bilo s težim oblikom kovida, ali nijedno dete nije umrlo.\nPrema tome, kao koncept potpuno je besmisleno da se deca vakcinišu protiv bolesti od koje ne obolevaju. Međutim, sve to oko vakcinacije ne ide tako glatko kako se prikazuje u medijima.\nNedavno sam čitao američku statistiku prema kojoj je vakcinisano čak 60 odsto stanovništva, ali kad sam malo „pročačkao“, video sam da je oko 40 odsto ljudi primilo jednu vakcinu, a negde oko 30 odsto dve. Znači, čak ni u Americi gde ima država u kojima je vakcina obavezna, kao npr. u Kaliforniji, procenat vakcinisanih nije visok, a ima i država kao što je Teksas koje su apsolutno nepokorne i odbile su vakcinaciju u potpunosti.\nTrenutno je vakcinisano 15 odsto svetske populacije, znači svaki šesti stanovnik. Kod nas se tim brojevima manipuliše, ali ima mnogo ljudi koji su primili jednu vakcinu, pa imali ozbiljne komplikacije, i ne žele nikada više da prime bilo koju vakcinu.\nU Indiji i Kini, praktično, niko nije vakcinisan, jer 1,5 procenat na toliki broj stanovnika ništa ne znači. U stvari, u poslednja dva meseca se, praktično, niko i nije vakcinisao osim ovih što žive i rade po zapadnim zemljama, pa strahuju zbog posla. Znači, ko se vakcinisao, vakcinisao se.\nKovid je proizveo najveću globalnu podelu za interes onih koji vladaju svetom uz pomoć krilatice „divide et impera“, i uz to sve koji drugačije misle zovu teoretičarima zavere. Kako se vi nosite s pokušajima da vas ospore?\nViše puta sam neistomišljenike pozivao na javni duel, čak i nekoliko njih nasuprot meni. Hteo sam da se suočimo, da izložimo naučne argumente, jer kad mi neko kaže da će biti četvrti talas virusa u avgustu, ja ću njemu naučno dokazati da to nije moguće jer sezona virusa je od decembra do aprila.\nDrugo, odakle će se pojaviti ako ga nema sad kad je Beograd pun Indijaca i naših gastarbajtera sa svih strana sveta. Mene ova igra s nama vređa, jer ceo život sam držao predavanja o respiratornim infekcijama.\nSkoro 30 godina sam bio u Komisiji za specijalistički ispit iz pulmologije, bio sam mentor za infektivne bolesti, za farmakologiju, i sad neko dolazi i priča mi da je ovo netipičan virus i da na njega moraju da se primenjuju neka nova pravila. Na primer, karantin koji nikada nije primenjivan za respiratorne bolesti kao ni ograničenja kretanja ljudi.\nŠta nam preporučujete pred nadolazeći četvrti talas virusa?\nMnogo putujem po Srbiji i uverio sam se da je atmosfera straha prošlost. Većina sveta je probuđena i opuštena i niko više i ne sluša te priče. LJudi imaju potrebu i moraju da se vrate životu, da dišu punim plućima, da imaju socijalne kontakte, da se vole, rade. Znači da se brane, i da se bore.\nZato stalno pričam da prvo treba da ulažemo u selo, jer selo je duša Srbije i dok je seljaka, niko u Srbiji neće biti gladan. Vidim da su to shvatili i ovi ljudi iz Podrinja, i žestoko se bore protiv dolaska „Rio Tinta“ i ludih odbornika u Loznici koji su digli ruku da unište svoju zemlju, svoju kuću i svoju decu. Šta će, uzeti pare i pobeći za Beograd?! Pa, zar ne znaju da nemaju gde da pobegnu, jer su nam multinacionalne korporacije stalno za petama. Bili su mi neki pacijenti iz tog kraja, kažu da će leći pred bagere pa neka ih gaze.\nZnači, Srbija je ekspres lonac pred eksplozijom. Sve vri! Stalno se pitam da li to ovi koji vladaju zemljom vide. Osećaju li da je samo jedna varnica dovoljna da sve zapali?


Press URS-a o rezultatima izbora za Savete mesnih zajednica | Za media\nPress URS-a o rezultatima izbora za Savete mesnih zajednica\n18.02.2014 - 14:30\nDanas je u Zaječaru održana press konferencija Ujedinjenih regiona Srbije na kojoj je narodni poslanik Ivan Joković demantovao izjavu Srpske napredne stranke u kojoj se tvrdi da je ova partija dobila 90 % glasova na izborima za Savete mesnih zajednica. Ivan Joković je konferenciju iskoristio i da javno prihvati poziv na politički duel na koji ga je pozvao predsednik skupštine grada Zaječara, Saša Mirković.\nEmbedded video for Press URS-a o rezultatima izbora za Savete mesnih zajednica\nIzbori za Savete mesnih zajednica\nUloguj se ili napravi nalog radi komentarisanja ove stranice\n21.03.2019 - 11:15\nIzložba slika Ninoslava Jovanovića večeras u Radul begovom konaku\n„Kriv sam“ naziv je prve samostalne izložbe slika Zaječarca Ninoslava Jovanovića, koja će biti večeras otvorena u galeriji Radul begovog...Više\n21.03.2019 - 10:30\nDanas je Svetski dan osoba sa Daunovim sindromom (VIDEO)\nU celom svetu danas se obeležava dan osoba sa Daunovim sindromom. Obeležava se od 2006. godine, a 21. mart simbolično je izabran za taj dan...Više\nKonačni rezultati izbora za Mesne zajednice\nGradska izborna komisija saopštila je konačne rezultate izbora za članove mesnih zajednica .Potvrdjeno je da je Srpska...Više\nPoslednji aviomodelar u Istočnoj Srbiji (VIDEO)\nSlavko Genčić iz Zaječara ostao je među poslednjim aviomodelarima u Istočnoj Srbiji. Iako ima sedamdeset godina Slavko...Više\nGrad Zaječar se uključio u rešavanje problema porodice Spasić (VIDEO)\nPovodom našeg priloga o porodici Spasić koja je već 7 meseci bez struje, našoj redakciji javila se gradska uprava u...Više\nProtest Udruženja građana "Za česme" EkOLOŠKIdinar za gradonačelnika Zaječara Velimira Ognjenovića (VIDEO)\nUdruženje građana "Za česme" organizovalo je danas na Trgu oslobođenja protest sa performansom na kojem su građani...Više